da en da nl ca da da da es da da da da nl da da da da da da da en da da da de da sv nn en da da de da da da da da da da da da da da da da nl da en da da es nl da
Billund fastholder placering i top-10 i DI-undersøgelse | DI Sydvestjylland
6.9.2022 19:30:00 CEST | DI Sydvestjylland
Konkurrencen blandt kommunerne i Danmark for at tiltrække og fastholde virksomheder er hård. Men endnu engang placerer Billund Kommune sig i top-10 i Dansk Industris årlige måling af den lokale erhvervsvenlighed i landets kommuner.
Med en 10. plads viser kommunen, at den stadig er en af de mest erhvervsvenlige kommuner i Danmark.
- Der er en lang række forhold, der gør sig gældende, når en virksomhed skal bedømme, om en kommune er erhvervsvenlig eller ej. Billund Kommune har formået at få meget flotte placeringer på Dansk Industris målinger i alle de år vi har lavet dem. Det synes jeg er rigtigt flot, og det vidner om en kommune, som har et rigtigt godt blik for, hvad der er vigtigt for virksomhederne, siger formand for DI Sydvestjylland, Jesper Toft Mathiasen, Regional Vice President, Lineage Logistics i Esbjerg.
I målingen bliver kommunerne sammenlignet inden for en række forskellige kategorier. De lokale virksomheder roser særligt kommunen for de lave skatter og gebyrer. Et område som er særdeles vigtigt for virksomhedernes konkurrenceevne. Det gælder både i forhold til affalds- og byggesagsgebyrer og dækningsafgiften.
Men også det lokale vejnet får ros fra de lokale virksomheder. Faktisk ligger Billund Kommune nr. 1. i denne kategori. Ligesom kvaliteten af de kommunale folkeskoler bliver bedømt til at være meget høj.
- Der er selvfølgelig altid nogle områder, hvor virksomhederne gerne vil have, at kommunen gør det lidt bedre. Det vil vi i DI Sydvestjylland altid gerne i dialog med kommunerne omkring, siger formanden.
Ét af de områder, hvor Billund Kommune ikke får ros af de lokale virksomheder, er adgangen til at benytte kollektiv transport for at komme på arbejde. Her bliver kommunen placeret helt nede på en 85. plads.
- Der er ingen tvivl om, at en af de største udfordringer for danske virksomheder i disse år er manglen på kvalificeret arbejdskraft. Det gælder også for virksomheder i Billund Kommune. Derfor er det godt at se, at de lokale virksomheder faktisk er godt tilfredse med kommunens indsats for at tiltrække og sikre kvalificeret arbejdskraft. Til gengæld peger virksomhederne på, at kommunen kan blive bedre til at få flere unge til at tage en erhvervsuddannelse, siger Jesper Toft Mathiasen.
I undersøgelsen bliver Billund Kommune placeret som nr. 17, når det gælder indsatsen for at tiltrække og sikre arbejdskraft. Virksomhederne placerer samarbejdet mellem jobcenter og erhvervsliv som nr. 35. Kommunens indsats for at få flere unge til at tage en erhvervsuddannelse opnår en plads som nr. 57 i undersøgelsen.
Følg Dansk Industri på:
Information om DI Sydvestjylland
For yderligere information om DI Sydvestjylland:
Følg pressemeddelelser fra DI Sydvestjylland
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI Sydvestjylland
Stor DI-undersøgelse: Vejen er Danmarks mest erhvervsvenlige kommune6.9.2022 19:30:00 CEST | Pressemeddelelse
Vejen er nu Danmarks mest erhvervsvenlige kommune. Det fremgår af Dansk Industris årlige undersøgelse af erhvervsvenligheden i landets kommuner, hvor Vejen får topkarakterer af de lokale virksomheder.
DI: Varde er en af de mest erhvervsvenlige kommuner i landet6.9.2022 19:30:00 CEST | Pressemeddelelse
Varde Kommune scorer en flot 7. plads i Dansk Industris årlige måling af kommunernes lokale erhvervsvenlighed. Dermed fastholder Varde for 3. år i træk en placering i top 10 i den landsdækkende måling.
Esbjerg får flot placering i Dansk Industris måling af erhvervsvenlighed6.9.2022 19:30:00 CEST | Pressemeddelelse
Esbjerg Kommune bliver nr. 15 i Dansk Industris landsdækkende undersøgelse af de danske kommuners lokale erhvervsvenlighed. Det er et hop på tre pladser i forhold til 2021, hvor Esbjerg fik en 18. plads.
Stine måtte kæmpe - men nu er hun årets lærling2.6.2022 11:06:36 CEST | Pressemeddelelse
Den 21 årige Stine Donskov Bager er blevet valgt som årets lærling i 2022 af DI Sydvestjylland. Stine er i lære som værktøjsmager hos LEGO og bliver færdiguddannet til august.
Genvalg til bestyrelsen i DI Sydvestjylland2.6.2022 10:55:44 CEST | Pressemeddelelse
På DI Sydvestjyllands generalforsamling den 1. juni 2022 var der genvalg til bestyrelsen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022